Οι **εκλογές στη Βόρεια Κορέα για την ανάδειξη των μελών της 13ης Ανώτατης Συνέλευσης του Λαού** διεξήχθησαν στις 9 Μαρτίου 2014.

Πλαίσιο
-------

Ήταν οι πρώτες εκλογές από την ανάληψη της ηγεσίας της χώρας από τον Κιμ Γιονγκ-ουν μετά το θάνατο του Κιμ Γιονγκ Ιλ και την εκτέλεση του Γιανγκ Σον-τάεκ. Σύμφωνα με το Ινστιτούτο Σετζόνγκ της Νότιας Κορέας, ο Κιμ αναμενόταν να χρησιμοποιήσει τις εκλογές με σκοπό την αντικατάσταση των παλαιών βουλευτών (με μακρόχρονη θητεία) με νεότερους που είναι πιστοί στον ίδιο.

Στις 12 Ιανουαρίου 2014, τα ΜΜΕ στη Νότια Κορέα ανακοίνωσαν τη σύσταση της Κεντρικής Εφορευτικής Επιτροπής για τις εκλογές. Παράλληλα συστάθηκαν και εκλογικές επιτροπές για το στρατό και για τις επαρχίες.

Εκλογικό σύστημα
----------------

Τα μέλη της Ανώτατης Συνέλευσης του Λαού εκλέγονται σε μονοεδρικές περιφέρειες, με την κάθε περιφέρεια να κατεβάζει έναν εγκεκριμένο υποψήφιο. Στους ψηφοφόρους δίνεται ένα ψηφοδέλτιο, πάνω στο οποίο υπάρχει ένα κουτάκι για να τσεκάρουν με ένα ν. Η καταψήφιση ενός υποψηφίου γίνεται σε ειδικό χώρο με τη διαγραφή του ονόματος του υποψηφίου. Η ψηφοφορία είναι υποχρεωτική.

Εκλογικά αποτελέσματα
---------------------

Στις εκλογές ήταν εγγεγραμμένοι 17.645.838 ψηφοφόροι επί του συνολικού πληθυσμού που αριθμεί 24.720.407 άτομα (σύμφωνα με εκτιμήσεις). Τα κύρια κόμματα που έλαβαν μέρος ήταν το Εργατικό Κόμμα Κορέας, το Κορεατικό Σοσιαλδημοκρατικό Κόμμα, το Κόμμα Τσεοντοϊστών Τσονγκού και ανεξάρτητοι υποψήφιοι. Όλοι οι υποψήφιοι ήταν μέλη του Δημοκρατικού Μετώπου για την Επανένωση της Πατρίδας. Ο Κιμ Γιονγκ Ουν επανεξελέγη με ποσοστό 100%.

| Συμμαχία | Κόμμα | Ψήφοι | % | !Έδρες |
| --- | --- | --- | --- | --- |
| Δημοκρατικό Μέτωπο για την Επανένωση της Πατρίδας | Εργατικό Κόμμα Κορέας |  |  | 607 |
| Κορεατικό Σοσιαλδημοκρατικό Κόμμα | 50 |
| Κόμμα Τσεοντοϊστών Τσονγκού | 22 |
| Ανεξάρτητοι | 8 |
| *Σύνολο* |  | *100* | *687* |
| **Σύνολο** |  | **100** | **687** |
| Εγγεγραμμένοι/συμμετοχή | 17.645.838 | 99,97 | – |
| Πηγή: Korean Central News Agency |

Παραπομπές
----------

1. ↑  «North Korea to hold parliamentary elections». *Al-Jazeera*. Ανακτήθηκε στις 10 Ιανουαρίου 2014.
2. ↑  «N.Korea to hold parliamentary elections in March». *Washington Post*. Αρχειοθετήθηκε από το πρωτότυπο στις 10 Ιανουαρίου 2014. Ανακτήθηκε στις 10 Ιανουαρίου 2014.
3. ↑  «Central Election Committee Formed For 13th SPA Election». *NK Leadership Watch*. Ανακτήθηκε στις 13 Ιανουαρίου 2014.
4. ↑  «Powerful, Privileged and Voted In». *Daily NK*. Ανακτήθηκε στις 16 Ιανουαρίου 2014.
5. ↑  «North Korea holds Parliament 'election'». Zee News. 9 Μαρτίου 2014.
6. ↑  «Why does autocratic North Korea hold elections? It's not merely a political ruse». News Focus International. 24 Ιανουαρίου 2014. Αρχειοθετήθηκε από το πρωτότυπο στις 1 Απριλίου 2014. Ανακτήθηκε στις 19 Απριλίου 2014.
7. 1 2  «Signs of unrest ahead of North Korea elections». The Telegraph. 8 Μαρτίου 2014.
8. ↑  «Democratic People's Republic of Korea: Election for Ch'oego Inmin Hoeui (Supreme People's Assembly)». IFES Election Guide. Ανακτήθηκε στις 18 Μαρτίου 2014.
9. ↑  «Β. Κορέα: "Επανεκλογή" Κιμ με... 100%». Η Αυγή, ηλεκτρονική έκδοση. 11 Μαρτίου 2014. Αρχειοθετήθηκε από το πρωτότυπο στις 13 Μαρτίου 2014. Ανακτήθηκε στις 19 Απριλίου 2014.
10. ↑  "Report of the Central Election Committee on Result of Election of Deputies to the 13th SPA". Korean Central News Agency. 2014-03-11.